Document ID: /roh_data/filtered/fineweb-2-filterrobots_roh.jsonl.gz/35043

Chantar fa bain, promova la concentraziun e rinforza la conscienza da sassezza.
Chantar en in chor fa plaschair, creescha cuminanza e rinforza la cumpetenza sociala e da sa preschentar.
La STIMMWERKBANDE è in chor ambiziunà, activ e professiunal.
Noss repertori tanscha da rock&pop, da chanzuns classicas fin a las chanzuns tradiziunalas da tut il mund.
Nus cumenzain mintgamai suenter las vacanzas da stad. Sch’igl ha anc plazzas libras, èsi er pussaivel d’entrar pli tard.
Nus ans legrain da tai !
Chantar colliescha, chantar motivescha, chantar fa
plaschair. En spezial ad uffants e giuvenils porscha il chantar en ina gruppa la pussaivladad da parter experientschas e da giudair success cuminaivels.
Cun questa filosofia introducescha la STIMMWERKBANDE sco in chor ambiziunà, activ e manà a moda professiunala onn per onn adina puspè uffants e giuvenils en il mund dal chantar da cuminanza, dal sunar e dal sautar.
Perquai essan nus adina puspè en tschertga da novas vuschs.
Tgi che ha plaschair da chantar e da sautar da cuminanza – la paletta tanscha da rock&pop, da chanzuns classicas fin a las chanzuns tradiziunalas dal Grischun e da tut il mund – , tgi che sa mova gugent e n’ha betg dapli che 25 onns –, po s’annunziar per l’onn da scola da la STIMMWERKBANDE e quai cura ch’i saja!
Sper tut ils muments en gruppa nunemblidaivels e las bleras novas experientschas datti anc il champ d’atun, il grond concert annual sco era il concert da Nadal tradiziunal. Nus ans legrain da vus!